section_heading: O stanarima<ref>
paragraph_text: Luka Rok Medunović ima 23 godine i dolazi iz Zagreba, a po zanimanju je kuhar. Ističe kako mu je izgled jako bitan, a u teretanu odlazi čak 6 puta tjedno. Za sebe kaže kako ima puno samopouzdanja i samopoštovanja, a ponekad je nagle naravi. <nowiki>Ja sam jedan čudan spoj bečke škole i balkanizma</nowiki>, šali se Luka. Na svome tijelu posebno ističe tetovažu posvećenu djevojci koju je dugo pokušao osvojiti. Na kraju ju je uspio i zaprositi, a ona je pristala, no zatim je nakon nekoliko dana neobjašnjivo otišla bez pozdrava. Luka ističe kako muškoj populaciji često smeta lakoća kojom prilazi djevojkama te ističe da je u svom društvu on uvijek u prvome planu kad je u pitanju osvajanje pripadnica ljepšeg spola. U kući se, kaže, nikad ne bi skinuo gol jer ga na televiziji gleda njegova obitelj, no eventualna akcija ispod plahte, priznaje, ne bi mu bila ni najmanji problem.